## Turisme reforça el servei Tourist Info aquest estiu amb més de 35 oficines i punts d’atenció addicionals

*** Se situen en les zones de més flux turístic, sobretot el litoral, i romandran obertes fins a mitjan mes de setembre
* A més, Turisme, amb la col·laboració dels ajuntaments, amplia els horaris i les plantilles d’un gran nombre d’oficines de la Xarxa**

Turisme Comunitat Valenciana ha reforçat la Xarxa d’Oficines Tourist Info per a la campanya turística d’estiu en més de 35 oficines amb punts d’informació turística de caràcter temporal, que acosten l’atenció al turista en les zones de més flux turístic.

Aquestes oficines i punts informatius, que romandran oberts fins a mitjan mes de setembre, se situen en diversos municipis de les tres províncies.

A la província de València es reforça aquest servei a Alboraia, Bellreguard, Canet d’en Berenguer, Daimús, Gandia, Miramar, Piles, Puçol, Sueca, València i Xeraco.

A la província d’Alacant, s’accentua l’atenció al visitant a Altea, Calp, Benissa, el Campello, Elx, Callosa d’en Sarrià, Pilar de la Horadada, Torrevieja, Alacant i Xàbia.

Per la seua banda, la província de Castelló disposa de nous serveis a Alcalà de Xivert, Benicàssim, Borriana, Cabanes, Castelló de la Plana, Nules, Peníscola i Xilxes.

De la mateixa manera, Turisme Comunitat Valenciana, amb la col·laboració dels ajuntaments adscrits a la Xarxa Tourist Info, amplia els horaris i les plantilles d’un gran nombre d’oficines i augmenta el nombre de professionals que n’estan al capdavant, per a donar un servei millor aquesta temporada estival.

D’altra banda, des de l’1 de juliol i fins al 15 de setembre està posada en marxa la 26a edició de l’Enquesta de satisfacció del client de la Xarxa Tourist Info per a recollir i intercanviar informació del perfil i les tendències de visitants, així com per a promoure l’excel·lència en la comunicació, l’hospitalitat i l’atenció al client turístic en destinació.

L’enquesta està disponible en set idiomes (valencià, castellà, anglés, francés, alemany, italià i neerlandés).

**Xarxa Tourist Info Comunitat Valenciana**

La Xarxa Tourist Info de Turisme Comunitat Valenciana té en l’actualitat 230 oficines d’informació turística i acolliment al client, i més de 20 punts d’informació que, sota una mateixa imatge i uns criteris de qualitat homogenis, presten servei d’atenció i acolliment al turista al llarg de tot el territori autonòmic.

Fecha: 18/07/2023